open-index/open-wikipedia-markdown huggingface dataset:
Kaarlo Isotalo

**Kaarlo Kustaa Isotalo** (20. syyskuuta 1918 Pyhäjoki – 2. heinäkuuta 1989) oli suomalainen kirjailija.

## Ura
Isotalo kävi kansakoulun ja opiskeli myöhemmin työväenopistossa. Hän työskenteli muun muassa hitsaajana, veturinlämmittäjänä ja telakkatyöläisenä vuosina 1944-1960. Vuodesta 1960 lähtien Isotalo oli vapaa kirjailija. Isotalo asui vuodesta 1945 lähtien Turussa asuttuaan sitä ennen Oulussa ja Raahessa.

Isotalo kuului jäsenenä kirjailijaryhmä Kiilaan ja hän esiintyi myös lausujana ja näyttelijänä.

## Teokset
* *Yli karikon*, runoja. 1950
* *Telakka*, romaani. 1960
* *Tämä meistä*. 1960
* *Maantie*, romaani työttömästä. 1961
* *Maa repeää*, romaani. 1962
* *Lähin omainen*, romaani. 1963
* *Tähän me jäämme*. 1963
* *Elintilaa*, romaani. 1964
* *He vetivät Hitlerin vankkureita*, pohjana pyhäjokisen maanviljelijän Pauli Haapakosken sotakertomukset. 1965
* *Kolmen talo*. 1965
* *Puun alla*,  novelleja. 1966
* *Kuin isä ja äiti*, romaani.  1967
* *Vapaapäivän aamu*, romaani. 1968
* *Loikkarit*. 1969
* *Äitiparka ja Anna*. 1970
* *Maattoman miehen talvisota*: romaani. 1972
* *Alueuutiset*, romaani. 1973
* *Matkalla etelästä pohjoiseen ja päinvastoin*, romaani 1974
* *Kuuma kesä*. 1974
* *Nuori isäntä ja hänen naisensa Aila*. 1975
* *Itkevät rannat*. 1976
* *Joosua unennäkijä*. 1977
* *Ellimaarit. 1978
* *Janne ja Osku. 1978
* *Lähtöjä*. 1978
* *Säädyllinen aviorikos*. 1979
* *Helge Sten 1923–1965*. 1980
* *Hän heräsi ennen yötä*. 1981
* *Syntynyt 1918*. 1982
* *Saarten herra*. 1982
* *Saaret ja meri*. 1983
* *Pohjoiset kaupungit*. 1984
* *Konrad Lehtimäki, hehkurinta*. 1986 (kirjailija Konrad Lehtimäen elämäkerta)
* *Kalastajan talo*, romaani. 1987

## Palkinnot
* Varsinais-Suomen liiton Aurora -mitali 1978

## Lähteet
*Helka-palvelun lista Kaarlo Isotalon teoksista

## Aiheesta muualla
* Kaarlo Isotalo Kirjasampo.fi:ssä
Anne Fried

**Anne Antoinette Fried** (26. huhtikuuta 1903 Wien, Itävalta-Unkari – 11. joulukuuta 1998 Helsinki) oli  Suomessa pitkään vaikuttanut itävallanjuutalainen kirjailija, kirjallisuudentutkija, kriitikko, esseisti ja saattohoidon uranuurtaja. Oppiarvoltaan hän oli filosofian tohtori. 

Anne Friedin kirja *Avoimin silmin* valittiin Suomessa vuonna 1997 vuoden kristilliseksi kirjaksi.

Fried muutti Suomeen 1969. Hän kirjoitti saksaksi ja englanniksi. Hänen poikansa oli professori Risto Fried.

## Teokset
*Avoimin silmin - ajatuksia ja artikkeleita 1990-luvulta. Kirjapaja, 1997
*Elämän värit. Otava, 1987
*Elämän värit, Lisälehtiä (yhteisnide). Otava, 1997
*Farben des Lebens. Leipzig: Kiepenheuer, 1991 	
*Hiljaisuus, 1995
*Kaipauksen hiljaiset äänet. Otava, 1994
*Kirjailijan kutsu: 14 esseetä kansainvälisestä kirjallisuudesta. Otava, 1989
*Lempeän kuoleman tyyssija: raportti saattohoidosta, 1988
*Lisälehtiä. Otava, 1992
*Literatur und Politik in Finnland Wechselwirkung zwischen Nachkriegsliteratur und Politik. Hamburg: Buske, 1982
*Marko Tapio, 1975
*Myytti ja usko Michel Tournierin tuotannossa, 1984
*Sanat kuin kosketus. Anne Friedin ajatuksia, toim. Harri Markkula, 1999
*Senioriteetti voimavarana, 1998 (A. F. ym.)

## Palkinnot ja tunnustukset
* Itävallan liittotasavallan kultainen ansiomerkki 1991
* Suomen evankelis-luterilaisen kirkon kulttuuripalkinto 1995
* Vuoden kristillinen kirja 1997
* Suomen Mielenterveysseuran mitali 1997
* Helsingin yliopiston teologisen tiedekunnan kunniatohtori 1997

## Kirjallisuutta
* Pellikka, Maija (toim.): *Anne Fried ystävien silmin.* 1998
* 

## Lähteet

  

## Aiheesta muualla
* authorscalendar.info
* Ylen Elävä arkisto: Esseisti ja kriitikko Anne Fried
Tuberoosiskleroosi

**Tuberoosiskleroosi** on taudinkuvaltaan vaihteleva oireyhtymä, jonka piirteisiin saattaa kuulua esimerkiksi hyvänlaatuisia hamartoomia, kehitysvammaisuutta ja epilepsiaa. Kyseessä on vallitsevasti periytyvä sairaus, jonka aiheuttaa geenivirhe kromosomissa 9, 11, 12 tai 16.

Tuberoosiskleroosin kuvasi ensimmäisenä ranskalainen neurologi Désiré-Magloire Bourneville vuonna 1880. Sairaudesta kärsivillä esiintyy myös autismia tavallista useammin. 

Vuonna 2004 esitetyn arvion mukaan sairauden esiintymistiheys sijoittuisi suunnilleen väliin 1/5&nbsp;800 ja 1/30&nbsp;000. Esiintyvyydessä eri sukupuolten välillä ei ole merkittävää eroa. Suomessa on arvioitu olevan noin 300–500 tuberoosisklerootikkoa. Yksilön selviytymisennuste riippuu suuresti oireiden vaikeusasteesta. 

## Lähteet
John Barch

**John Derick "Tex" Barch** on yhdysvaltalainen liikemies ja pokerinpelaaja, joka tuli tunnetuksi vuoden 2005 World Series of Pokerin pääturnauksessa.

Barch on pelannut pokeria vuodesta 1993. Hänen ensimmäinen rahasijansa WSOP-turnauksista oli 27. huhtikuuta 2004, jolloin hän oli kuudestoista 1&nbsp;500 dollarin pot limit hold'em -turnauksessa.

Vuoden 2005 WSOP:n pääturnauksessa (10&nbsp;000 dollarin sisäänoston no limit hold'em) Barch selvisi finaalipöytään, jonka hän aloitti edessään yli yhdeksän miljoonan dollarin pelimerkit. Barch oli edelleen pöydässä, kun enää kolme pelaajaa oli jäljellä ja siirsi kaikki merkkinsä keskelle (*all-in*) kädessään A6 eri maata. Joe Hachem, jolla oli pöytäkortteina jätkäpari ja Steve Dannenmann, jolla oli seiskapari, maksoivat molemmat. Tulevan mestarin Hachemin käsi piti ja hän pudotti Barchin pois pelistä. Barch ansaitsi kolmostilastaan 2,5 miljoonaa dollaria. Vuonna 2010 hän voitti ensimmäisen WSOP-rannekkeensa voittaessaan 1500 dollarin pot limit omaha -turnauksen. Ykköspalkinto oli 256&nbsp;919 dollaria.

World Poker Tourilla Barch on sijoittunut rahasijoille kahdesti.

Barch omistaa Big Johnson's Beer Garden Barin läheltä kotiaan Texasissa. Hänellä on liiketalouden tutkinto Montanan yliopistosta ja hän on naimisissa. Perheessä on kaksi lasta.

Kesäkuussa 2011 Barchin pokeriuran turnausansiot ylittivät 2,9 miljoonaa dollaria.

## Lähteet

## Aiheesta muualla

*
Eubulides Miletoslainen

**Eubulides** ( tai *Euboulidēs*; 300-luku eaa.) oli antiikin kreikkalainen megaralaiseen koulukuntaan kuulunut filosofi. Hän oli kotoisin Miletoksesta. Hänet tunnetaan valehtelijan paradoksin muotoilijana.

Eubulides oli megaralaisen koulukunnan perustajan Eukleides Megaralaisen oppilas. Paradoksien lisäksi megaralainen logiikka keskittyi kokonaisten väitelauseiden logiikkaan aristoteelisen predikaattien logiikan sijaan.

Toinen Eubulideen nimiin laitettu paradoksi on *falakros* eli kaljun miehen paradoksi. Yksihiuksinen mies on kalju, samoin kaksihiuksinen, mutta mihin vedetään raja, kuinka monta hiusta miehellä tulee olla, ettei hän enää ole kalju? Tämä on sama kuin sorites-paradoksi eli hiekanjyvän paradoksi.

Dialektisen koulukunnan perustaja Kleinomakhos oli Eubulideen oppilas.
Eero Hietala

**Eero Hietala** (18. heinäkuuta 1920 Järvikylä, Sievi – 25. helmikuuta 2004 Ruotsinpyhtää) oli suomalainen maaseutuaiheista kirjoittanut kirjailija, joka syntyi sieviläisen sekatyömiehen perheeseen. Hietala oli poikasena kesät paimenessa, ja myöhemmin hän teki isänsä ja vanhemman veljensä kanssa metsä- ja uittotöitä.

Sodan jälkeen Hietala kävi Suomen nuoriso-opiston vuosina 1945–1946, ja Työväen akatemiassa hän opiskeli 1947–1948 ja 1954–1955. Ensimmäisen romaaninsa *Pilvi* Hietala julkaisi 1946.

Hietala kuvasi kirjoissaan perinteistä pohjalaista maaseutua ja myös kaupungistumisen ja teollistumisen mukanaan tuomia muutoksia tässä ympäristössä.

## Teokset
*Pilvi (1946)
*Riisuttujen puiden maa (1953)
*Tuulta raunioilla (1954)
*Jo joutui armas aika, novellikokoelma (1955)
*Kylä joen takana (1957)
*Kerro minulle onnesta… (1960)
*Pakkosauma (1963)
*Joutomies (1966)

## Palkinnot
*Parnasson novellipalkinto 1960

## Lähteet
*Eero Hietala - Pohjoispohjalaisia elämäkertoja - DIGI - Yleisten kirjastojen digitoimaa aineistoa

## Aiheesta muualla
*Kirjasampo.fi: Eero Hietala
Richard Fisk

**Richard Fisk** on kuvitteellinen antisankari Marvel Comicsin sarjakuvamaailmassa. Hän on ottanut monta erilaista salapersoonallisuutta vuosien aikana. Vaikka hänen tavoitteensa ovat hienoja, keinot joita hän käyttää ovat aiheuttaneet enemmän harmia kuin hyötyä. Hänen ensiesiintymisensä oli *Amazing Spider-Man* #83 -lehdessä ja hänet loivat Stan Lee ja John Romita Sr..  

## Richard Fisk muissa medioissa

Richard Fisk esiintyi Hämähäkkimies -animaatiosarjassa äänenään Nick Jameson. Sarjakuvista poiketen, tässä sarjassa Richard oli uskollinen isälleen.

Jaksot, jossa Richard Fisk sarjassa esiintyi olivat:

* 33 "Framed"
* 34 "Mies ilman pelkoa"
* 35 "Lopullinen tappaja" (takauma)
* 42 "Syyllinen" 
* 52 "Hiipijä"
Seppo Kulmala

**Seppo Olavi Kulmala** (30. syyskuuta 1949 Tampere – 3. huhtikuuta 2018 Tampere) oli suomalainen näyttelijä.

Kulmala oli yksi Visa Mäkisen elokuvien vakionäyttelijöistä 1980-luvulla. Hänellä oli merkittäviä rooleja muun muassa elokuvissa *[[Yön saalistajat (vuoden 1984 suomalainen elokuva)|Yön saalistajat]]* (1984), *[[Pekka Puupää poliisina]]* (1986) ja *[[Ruuvit löysällä (elokuva)|Ruuvit löysällä]]* (1989). Kulmala näytteli myös useissa televisiosarjoissa, kuten *[[Tankki täyteen]]* (1980), *[[Häräntappoase (vuoden 1989 televisiosarja)|Häräntappoase]]* (1989), *[[Pakanamaan kartta]]* (1991), *[[Pekko Aikamiespoika (televisiosarja)|Pekko Aikamiespoika]]* (1993) ja *[[Cafe Kirpputori]]* (1996). Hänellä oli myös pieni tappajan rooli elokuvassa *[[Raid (elokuva)|Raid]]* (2003).

Kulmala isännöi säännöllisesti runonlausuntailtoja Teatteriravintola Kivessä Tampereella. 

## Lähteet

## Aiheesta muualla
*
The Chaos Engine

**The Chaos Engine** (myös nimellä **Soldiers of Fortune**) on Bitmap Brothersin kehittämä ampumapeli, jonka Renegade Software on julkaissut vuonna  Amigalle ja Atari ST:lle. Peli on julkaistu myöhemmin muille alustoille sekä päivitetty versio AGA-piirisarjaa käyttäville Amiga-tietokoneille.

Pelille on julkaistu jatko-osa *[[The Chaos Engine 2]]*.

Pelistä on julkaistu uusintaversio (*remake*) vuonna 2013 Linuxille, Mac OS X:lle ja Windowsille.

## Pelaaminen
Grafiikaltaan viktoriaaniseen aikaan sijoittuvassa Steampunk-henkisessä pelissä *Kaaoskone* (*Chaos Engine*) on riistäytynyt hallinnasta. Tavoitteena on tuhota Kaaoskone ja sen vapauttama elukka-armeija. Kaaoskoneen taustalla on Baron Fortesque niminen keksijä, joka on joutunut itse keksintönsä valtaamaksi. 

### Hahmot
Pelihahmoja on kuusi erilaista, ja heillä on erilaiset kyvyt. Esimerkiksi laserpyssyä käyttävä saarnaaja on nopea mutta haavoittuva, ratatyöläinen taas on hidas, mutta kestää enemmän osumia. Muut hahmot ovat ominaisuuksiltaan keskivertoa edustavat palkkasotilas (mercenary), ja rosvo (brigand), ryökäle (thug) taas on järkälemäinen hahmo ja herrasmies (gentleman) on verrattain hintelä. Konsoliversiossa saarnaaja on korvattu tiedemiehellä, jolta on poistettu papinkaulus.

### Pelimaailma
Pelin jaksot ovat sokkeloisia, ja niissä on sähköpylväitä, "nodeja", jotka pitää aktivoida uusien reittien avautumiseksi. Lisäksi kulta-avaimien avulla voi päästä uusiin paikkoihin. Erilaisia ongelmakohtia ja salareittejä jaksoihin on laitettu runsaasti. Viholliset ovat mutanttimaisia ja useimmiten jonkinlaisia orgaanisen olennon ja mekaanisen koneen risteytymiä. Pelimaailmoja on neljä ja ne koostuvat niin ikään neljästä eri tasosta. Maailmat ovat metsä, työpajat, kartano ja viemärit. Jokaisen jakson jälkeen pääsee kauppaan, josta voi jaksoista keräämillään rahoilla parantaa hahmon ominaisuuksia ja aseita. Jokaisen hahmon perusaseen lisäksi pelissä voi käyttää esimerkiksi erilaisia pommeja. Viimeisen tason lopussa on vastassa Chaos Engine itse.

## Vaikutteet
Pelin kehittäjät ovat ottaneet vaikutteita kirjasta *[[The Difference Engine]]*.

## Vastaanotto
Peli sai Pelit-lehdessä suuret kehut Piiran veljeksiltä.

Amiga Format -lehti antoi pelille arvosanaksi 92% Amiga CD32 -version arvostelussa.

CU Amiga -lehti antoi pelille arvosanaksi 88% Amiga CD32 -version arvostelussa.

## Lähteet

## Aiheesta muualla
* 
* 
* 
*
Filon Megaralainen

**Filon Megaralainen** (*Filon Dialektikko*, *Filon Loogikko*, n. 300 eaa.) oli antiikin kreikkalainen dialektiseen koulukuntaan kuulunut filosofi. Hän oli koulun toiseksi merkittävin filosofi opettajansa Diodoros Kronoksen jälkeen. Muiden dialektikkojen tavoin Filon kehitti erityisesti logiikkaa, antaen merkittävän panoksen propositiologiikan kehitykseen erityisesti ehtolauseiden ja modaliteettien osalta.

Filon kirjoitti dialogin nimeltä *Meneksenos* sekä mahdollisesti myös teokset *Merkeistä* ja *Malleista*. Nämä kaikki ovat kadonneet.

## Lähteet

* "Dialectical School", Stanford Encyclopedia of Philosophy
* "Ancient Logic", Stanford Encyclopedia of Philosophy
Patrick McNally

**Patrick ”Paddy” McNally** (s. 20. joulukuuta 1937) on sveitsiläinen Formula 1:sten taustavaikuttaja.

Hän sai ensikosketuksensa moottoriurheiluun toimiessaan GP toimittajana *[[Autosport]]*-lehdessä, mutta parin vuoden jälkeen hän päätti siirtyä F1:sten kaupalliselle puolelle. Hän päätyi lopulta Marlboron markkinointiosastolle. Tätä kautta hän tapasi Bernie Ecclestonen ja alkoi pian myymään mainostilaa ratojen varsilta.

1984 McNally aloitti tuottoisan Paddock Club -toiminnan, joka kasvoi miljoonaluokan liiketoiminnaksi. Hänen yhtiönsä Allsport Management sijaitsee Genevessä, Sveitsissä.

*[[Vauhdin Maailma|Vauhdin Maailman]]* julkaisema F1 Maailma kertoi McNallyn omaisuuden olleen vuoden 2007 alussa noin 780 miljoonaa euroa, joka teki hänestä F1 varikon neljänneksi varakkaimman henkilön, Dietrich Mateschitzin, Bernie Ecclestonen ja Mansour Ojjehin jälkeen. 

McNally nousi Britanniassa tunnetuksi ollessaan Sarah Fergusonin poikaystävä, ennen kuin Ferguson avioitui prinssi Andrew’n kanssa.

## Aiheesta muualla
*Grandprix.com
*Paddock Clubin sivut
Haamumaili

**Haamumaili** tarkoittaa mailin juoksemista alle neljässä minuutissa. Saavutusta pidettiin pitkään mahdottomana, kunnes englantilainen Roger Bannister onnistui siinä vuonna 1954. 

## Historia
Ruotsin Gunder Hägg ja Arne Andersson rikkoivat maailmanennätyksiä vuorotellen 1940-luvulla päästen vain runsaan sekunnin päähän haamurajasta.

Ensimmäisenä haamumailin juoksi Roger Bannister Iffley Roadin kentällä Oxfordissa 6. toukokuuta 1954. Alkuperäisen suunnitelman mukaisesti Chris Brasher veti kaksi ensimmäistä kierrosta ja Chris Chataway kolmannen, jonka jälkeen Bannister siirtyi kärkeen ja ylitti maaliviivan ajassa 3.59,4. Australialainen John Landy rikkoi Bannisterin ennätyksen 1,5 kuukautta myöhemmin. Ensimmäisenä suomalaisena haamumailiin ylsi Olavi Vuorisalo Naantalissa 1957 ajalla 3.59,1. Roger Bannister lupasi sittemmin lahjoittaa solmion kaikille haamumailin juosseille mutta joutui luopumaan tästä käytännöstä muutamaa vuosikymmentä myöhemmin haamumailereiden lukumäärän kasvettua liian suureksi.

Eniten haamumaileja ovat juosseet Yhdysvaltain Steve Scott, Uuden-Seelannin John Walker ja Irlannin Marcus O'Sullivan. Steve Scott alitti neljä minuuttia 136 kertaa. John Walker juoksi haamumailin 129 kertaa ja hän oli myös ensimmäinen, joka ylsi sataan haamumailiin. Kolmantena sataan haamumailiin ylsi Marcus O'Sullivan, joka alitti neljä minuuttia 101 kertaa. Mailin juoksun nykyistä maailmanennätystä pitää hallussaan marokkolainen Hicham el-Guerrouj vuonna 1999 juoksemallaan ajalla 3.43,13. Toistaiseksi yksikään naisjuoksija ei ole yltänyt haamumailiin – naisten maailmanennätys on yhä yli 12 sekuntia yli neljän minuutin.

Ensimmäinen henkilö, joka juoksi haamumailin kahdesti peräkkäin samassa juoksussa on kenialainen Daniel Komen, joka heinäkuussa 1997 juoksi kaksi mailia aikaan 7.58,61. Juoksun ensimmäisen puoliskon hän juoksi 3.59,2 ja toisen puoliskon aikaan 3.59,4. Hänen ennätyksensä rikkoi kesäkuussa 2023 norjalainen Jakob Ingebrigtsen ajalla 7.54,10, mutta juoksun väliaikoja ei ole tiedossa.

## Ensimmäiset haamumailerit

## Lähteet

*  
* 
* 

### Viitteet

## Aiheesta muualla
* Track & Field News: World Sub-4 Mile Alphabetic Register – luettelo haamumailereista (18.4.2021)
Glykoalkaloidit

**Glykoalkaloidit** ovat kasvisten luontaisia myrkkyjä eli toksiineja. Glykoalkaloideja saadaan pääasiassa perunasta, mutta niitä on myös raaoissa vihreissä tai vihertävissä tomaateissa. Perunan glykoalkaloideja kutsutaan solaniiniksi (C45H73NO15) sekä kakoniiniksi (C45H73NO14) ja tomaatin tomatiiniksi (C50H83NO21). Ne ovat suurina annoksina terveydelle haitallisia. Glykoalkaloidit hajottavat solukalvoja ja häiritsevät hermoston toimintaa säätelevien koliiniesteraasien toimintaa.

## Myrkytysoireet
Glygoidialkaloidit hajottavat solukalvoja ja häiritsevät hermovälitysaineen (koliiniesteraasi) toimintaa. Yleisimpiä myrkytysoireita ovat kivun tunne mahassa tai suolistossa, pahoinvointi, ripuli, oksentelu, usein yhdessä päänsäryn ja kuumeen kanssa sekä iholle muodostuvat laikut. Vakavissa tapauksissa verenpaineen lasku, hermosto-oireista yleisimmät ovat uneliaisuus, apaattisuus/rauhattomuus, täriseminen, sekavuus, depressio, harhanäyt ja näkökyvyn heikkeneminen. Erittäin korkeat pitoisuudet saattavat aiheuttaa jopa kuoleman.

Sallittu enimmäismäärä on 200&nbsp;mg/kg perunan mukuloiden tuorepainoa kohti. Suomalaisten ruokaperunoiden keskimääräinen glykoalkaloidipitoisuus on ollut 82 milligrammaa kilossa.

## Lähteet
*Elintarviketurvallisuusvirasto: Elintarvikkeiden luontaiset myrkyt 

### Viitteet
Diodoros Kronos

**Diodoros Kronos** (, 300-luku eaa.) oli antiikin kreikkalainen megaralaiseen ja dialektiseen koulukuntaan kuulunut filosofi. Diodorosta pidetään dialektisen koulukunnan merkittävimpänä edustajana. Hänet tunnettiin ennen kaikkea logiikan alan keksinnöistään, erityisesti tulevaisuuden kontingenttien ongelmasta.

Diodoroksen elämästä ei tiedetä paljoakaan. Hän opetti Ateenassa ja Aleksandriassa vuosina 315–284 eaa., ja toimi mm. stoalaisuuden perustajan Zenon Kitionilaisen opettajana. Häneltä ei ole säilynyt kirjoituksia. Muiden megaralaisten dialektikkojen tavoin Diodoros harrasti sanaleikkejä ja paradokseja, ja osoitti muun muassa, että liike ja olemassaolo ovat mahdottomia: Mahdoton ei voi seurata mahdollisesta; mennyt tapahtuma ei voi muuttua toiseksi kuin mitä se on; mutta jos tapahtuma olisi ollut jollakin hetkellä mahdollinen, tästä mahdollisuudesta seuraisi jotain mahdotonta; siksi alkuperäinen tapahtuma oli mahdoton. Khrysippos jatkoi tämän ongelman parissa ja myönsi ettei pystynyt ratkaisemaan sitä.

Diogenes Laertios kertoo tarinan, jonka mukaan Stilpon pyysi Diodorosta ratkaisemaan erään dialektisen ongelman tämän käydessä Ptolemaios I:n hovissa. Koska hän ei pystynyt vastaamaan siihen siltä istumalta, Ptolemaios antoi hänelle hidastelijaan viittaavan lempinimen Kronos. Tarinan mukaan Diodoros kuoli tämän epäonnistumisen aiheuttamasta häpeästä. Strabonin mukaan  hän otti tämän lempinimen kuitenkin opettajaltaan Apolloniokselta.

Diodoros Kronoksella oli tyttäret Meneksene, Argeia, Theognis, Artemisia ja Pantakleia, joiden kerrotaan myös toimineen loogikkoina dialektisessa koulukunnassa.

## Lähteet

* 
* 

## Aiheesta muualla

*
INSAT

**INSAT** () on intialainen tietoliikennesatelliittien perhe, jonka satelliitit toimivat geostationaarilla kiertoradalla. 

Satelliitit kehittää ja niitä operoi yhteisyritys, jonka osakkaita ovat Department of Space (DOS, Avaruusministeriö), Tietoliikenneministeriö ja Intian ilmatieteen laitos (*India Meteorological Department*), All India Radio-radioyhtiö ja Doordarshan-yhtiö. 

## Historia
Ensimmäinen INSAT, **INSAT-1B**, laukaistiin vuonna 1983. Sen rakensi Ford Aerospace Yhdysvalloissa. Se korvasi INSAT-1A:n, jonka operoinnin aloitus epäonnistui vuonna 1982, kun satelliitin aurinkopaneelit eivät auenneet. Syynä oli mahdollisesti yhdysvaltalaisen Thor-Delta-kantoraketin aikaansaama ylikuormitus, koska vakuutus korvasi intialaisille 62 miljoonaa dollaria yhdysvaltalaisten epäonnistumisesta, joka kului seuraavan Yhdysvalloista ostetun satelliitin maksuihin. 

INSAT avaruussegmentissä oli vuonna 2007 toiminnassa INSAT-1D, joka oli INSAT-1-sarjan viimeinen. Se laukaistiin vuonna 1990. 

**INSAT-2A** laukaistiin 7. heinäkuuta 1992, INSAT-2B laukaistiin heinäkuussa 1993 ja INSAT-2C 7. joulukuuta 1995. INSAT-2DT ostettu ARABSAT-organisaatiolta. INSAT-2E laukaistiin 3. huhtikuuta 1999. ISRO on vuokrannus transpondereita (36 MHz kaistanleveyseksvivalentti, C-kaista) INSAT-2E:sta  länsimaiden omistamalle INTELSATille. 

**INSAT-3B** laukaistiin 22. maaliskuuta 2000. INSAT-3C laukaistiin 4. tammikuuta 2002. INSAT-3A laukaistiin 10. huhtikuuta 2003. INSAT-3E laukaistiin 28. syyskuuta 2003. 

**INSAT 4A** ja INSAT 4B ovat Intian niemimaalle tietoliikennettä välittäviä satelliitteja, joissa on 12 Ku- ja 12 C-kaistan transponderia. Ne ovat ISROn suunnittelemia ja rakentamia. Kummankin paino on noin 3200 kg tankattuna. Kesällä 2010 INSAT-4B:n toinen aurinkopaneli lakkasi tuottamasta sähköä satelliitin tarpeisiin. 

INSAT-4-sarjaa aiotaan valmistaa seitsemän satelliittia, INSAT-4A - INSAT-4G, joista  INSAT-4D olisi varalaite. Vuonna 2007 INSAT-systeemissä on noin 250 transponderia eri taajuusalueilla.

## Katso myös
* GSAT

## Lähteet
* INSAT ISROn sivustolla 

### Viitteet

## Aiheesta muualla

* INSAT-1B
Tekninen tila

**Tekninen tila** on rakennuksen talotekniikan tarpeisiin varattu tila.

Teknisessä tilassa sijaitsee usein: 
*sähköpääkeskus 
*lämmityslaitteet 
*maalämpöpumppu
*öljypoltin
*lattialämmityksen jakokeskus
*vesimittari

Tekninen tila ei ole välttämättömyys talossa. Joissain taloissa on talotekniikka sijoiteltu muihin aputiloihin.
Pedar Jalvi

**Pedar Jalvi**, *Lemehaš-Biehtár*, alkuaan **Piera Klemetinpoika Helander** (10. huhtikuuta 1888 Outakoski, Utsjoki – 8. elokuuta 1916 Inari) oli Suomen ensimmäinen saamelainen kirjailija. 

## Elämäkerta
Pedar Jalvin vanhemmat olivat Klemet Klemetinpoika Helander ja Biret (o.s. Jompan) Helander. Hän kävi Jyväskylän opettajaseminaarin, josta valmistui vuonna 1915. Sen jälkeen hän työskenteli vuoden Savitaipaleella opettajana. Savitaipaleella asuessaan hän kirjoitti artikkeleita paikalliseen ''Lappeenranta''-lehteen.

Jyväskylän seminaarissa hän toimitti oppilaskunnan lehteä yhdessä opiskelijatoverinsa kanssa. Hän käytti lehdessä sekä nimeä Helander että Pohjansäde. Keväällä 1914 hän julkaisi lehtiartikkelin nimellä Pedar Jalvi. Jalvin ensimmäinen painettu kertomus ”Lappalaisten joulunvietosta” ilmestyi vuonna 1912 *Lasten Joulu* -kirjassa Pekka Pohjansäde -nimellä. 

Jalvi oli Suomen puolella ensimmäinen perinnemateriaalia kerännyt saamelainen. Ensimmäinen keräysmatka suuntautui Taivalkoskelle kesällä 1912. Vuosina 1913–1914 saamelaisalueelta kerätty materiaali ilmestyi vuonna 1966 Samuli Aikion toimittamana kaksikielisenä laitoksena *Sabmelažžai maidnasak ja muihtalusak / Lappalaisten satuja ja tarinoita*.  

*Muottačalmit*-kirja (nykyisen pohjoissaamen oikeinkirjoituksen mukaan Muohtačalmmit) ilmestyi omakustanteena vuonna 1915. Jalvi kuoli tuberkuloosiin Inarin sairastuvalla elokuussa 1916 ollessaan matkalla kotiseudulleen Utsjoelle. Pedar Jalvin suunnitelmissa oli lapinkielisen aapisen kokoaminen, mutta varhainen kuolema esti hankkeen toteutumisen.

Piera Helander oli säveltäjä Armas Launiksen opas tämän saamelaisten joikusävelmien keräysmatkalla Utsjoella, Kaarasjoella ja Koutokeinossa kesällä 1905. Helander huolehti joikujen sanojen muistiin merkitsemisestä ja niiden suomalaisesta käännöksestä. Helander pystyi kansakoulun käyneenä ja saamen kielen taitoisena kirjaamaan joikutekstit saameksi ja suomeksi sekä selittämään niiden merkityksen. Launis kirjoitti myöhemmin: ”Hän oli koulutietonsa huolella omistanut ja hänen harrastuksensa olivat yleisiin asioihin, sikäläisiin olosuhteisiin ja kotioloihinsa nähden ihmetystä herättävät, joskin hän mielellään ja ehkä tarkoituksella toi ne esille.”   

Piera Klemetinpoika Helander tunnettiin myös seuraavilla nimillä:
*Pedar Jalvi
*Pekka Pohjansäde
*Lemehaš-Biehtár

## Teokset
* *Muohtačalmmit*. 1915, 2. painos Sámiráddi, Ohcejohka 1981
* *Sabmelažžai maidnasak ja muihtalusak – Lappalaisten satuja ja tarinoita*; toimittanut Samuli Aikio. Lapin sivistysseuran julkaisuja 28. Lapin sivistysseura, Helsinki 1966
* 

;Runoja teoksessa
* *Tulia kaamoksessa: saamelaisen kirjallisuuden antologia = Skabmatolak: sabmelaš kirjjalašvuođa antologiija*, toim. Samuli Aikio, Erkki Itkonen, Pekka Sammallahti, Helsinki: Otava 1974 
** Juoksin ääntä kohden
** Lumihiutaleita

## Lähteet
*
* 

### Viitteet

## Aiheesta muualla
*Pedar Jalvi
Kanarianpodenco

**Kanarianpodenco** () on kotimaansa ulkopuolella harvinainen espanjalainen koirarotu, joka on kotoisin Kanariansaarilta.

## Ulkonäkö

Keskikokoinen, pitkähkölinjainen, hoikka, kevytrakenteinen ja erittäin vastustuskykyinen. Luusto on hyvin kehittynyt. Rasvakerroksen puuttumisen johdosta kylkiluut, selkäranka ja sarvennaiset ovat näkyvissä. Lihaksisto on erittäin hyvin kehittynyt ja kuiva, lihasten supistuminen näkyy ihon alla. Kanarianpodencon säkäkorkeus on urokset 55–64 cm, nartut 53–60 cm. Koska koirat elävät ja metsästävät erilaisissa maasto-olosuhteissa, nämä keskiarvot voivat vaihdella. Siten 2 cm:n ylitykset tai alitukset voidaan hyväksyä, kunhan rodunomainen tyyppi säilyy. Se on hieman pitkänomainen ja erittäin lihaksikas. Väriltään se on puna-valkoinen, punainen sävy voi olla voimakas, vaihdellen oranssista tummanpunaiseen (mahonki). Näiden värien kaikki yhdistelmät ovat sallittuja. Sen karvapeite on yleensä lyhyttä.

## Luonne
Kanarianpodenco on edelleen metsästyskoira: se on sopeutunut täydellisesti työhönsä ja pystyy ylittämään vaikeakulkuisen, kuten kivisen ja vuoristoisen, hiekkaisen tai preeriamaisen maaston, tunkeutumaan luolastoihin ja kapeisiin käytäviin, liikkumaan pensaikoissa ja metsissä. Se ei pelkää mitään esteitä. Metsästys voidaan aloittaa 9 kk iässä. Työskennellessään kanarianpodenco ei yleensä hauku. Se on riistaa ajaessaan rohkea, päättäväinen, nopea ja erittäin ketterä. Se on viisas ja omistajalleen äärimmäisen uskollinen ja jalo. Peloton, tarmokas, kiihkeä ja voimaa uhkuva. Ylväs, ei koskaan aggressiivinen. Pyyteettömästi isäntäänsä kiintynyt. Sietää kärsivällisesti ankarimmankin työpäivän ilman pienintäkään merkkiä väsymyksestä.

## Alkuperä
Kanarianpodenco on työskennellyt maanviljelijän apuna, joka on tarvinnut metsästyskoiraa. Sillä on erinomaiset ominaisuudet tähän tehtävään – hyvä haju- ja näköaisti, kuulo, nopeus – minkä vuoksi se on ollut aina maanviljelijälle suureksi avuksi ja hän on alkanut vähitellen jalostaa sitä haluamaansa suuntaan. Kanarianpodenco on levinnyt kotiseutunsa lisäksi mm. Etelä-Amerikkaan.

## Lähteet

### Viitteet

## Aiheesta muualla
*Suomen kennelliitto: Kanarianpodenco
* Fuertedogs: hollantilaisen säätiön ylläpitämä hylättyjen koirien turvakoti, joka edistää tietoa rodusta Podenco Canario ja jossa voi vierailla.
Ellen Marie Vars

**Ellen Marie Vars** tai **Elle Márjá Vars** (s.  12. elokuuta 1957 Lappojärvi, Koutokeino) on norjalainen saamelainen kirjailija ja runoilija, joka kirjoittaa pohjoissaameksi. Hänen esikoisteoksensa, nuortenromaani *Kátjá* kertoo sisäoppilaitoksessa kasvavasta saamelaistytöstä. Se käännettiin heti norjaksi ja on Norjan luetuimpia saameksi kirjoitettuja kirjoja.

## Teokset
**Kátjá* (1986)
**Oabbá* (1986) 
**Savdnjiluvvon nagir* (1989)
**Árvedávggi mánát* (1990)
**Okto* (1991)
**Buot ovddemus jápmet niegut* (1992)
**Ja idja ii galgga šat leat* (1996)
**Jaskatvuođas ii leat mihkke agiid*
**Čábbámus Iđitguovssu* (2002)
**Máilmmi láikkimus olmmos* (2006)
**Máilmmi jálumus mánná* (2009) 
**Máilmmi árggimus áhkku* (2012) 
**Skábma* (2013)

## Palkintoja
* 1992 &ndash; Vapaa sana -stipendi
* 2005 &ndash; Saamelaisneuvoston kirjallisuuspalkinto
* 2007 &ndash; Saamelaisneuvoston kirjallisuuspalkinto

## Lähteet
Kodinhoitotila

**Kodinhoitotila** eli **kodinhoitohuone**, joskus myös **apukeittiö**, on vaatehuoltoon tarkoitettu tila, joka on yleensä sijoitettu keittiön tai pesutilojen läheisyyteen. Piirustusmerkintänä käytetään lyhennettä KHT, KHH (*kodinhoitohuone*) tai APK (*apukeittiö*). Kodinhoitotilassa on yleensä vesipiste ja lattiakaivo.

## Käyttö
Kodinhoitotila on tarkoitettu pyykin pesuun ja kuivaukseen sekä vaatteiden korjaukseen ja silittämiseen. Tilasta on usein kulku ulos, jolloin pyykit on helppo viedä  kuivumaan pihalle pyykkinarulle. 

Kodinhoitotila voi sisältää varustuksen myös muita kodin hoitoon liittyviä toimintoja varten, yleensä siellä esimerkiksi säilytetaan ja huolletaan siivousvälineitä. Kodinhoitotila voi toimia myös askartelu- ja ompelutilana. Pesutiloihin yhteydessä oleva kodinhoitotila saattaa toimia myös pukeutumistilana. 

Kodinhoitotilaa voidaan kutsua myös apukeittiöksi. Se voi tarjota lisää työ- tai kaappitilaa keittiössä harvemmin käytetyille astioille ja kodinkoneille.

Kodinhoitotilassa voi olla seuraavia koneita:
*pesukone 
*kuivausrumpu
*kuivauskaappi
*mankeli
*silitysrauta
*ompelukone
*pölynimuri
Hank Von Helvete

**Hans Erik Dyvik Husby** (15. kesäkuuta 1972 – 19. marraskuuta 2021), tunnettiin paremmin taiteilijanimellään **Hank Von Helvete**, oli norjalaisen death-punk-yhtye Turbonegron laulaja. Husbyn yhtye tunnetaan parhaiten sen kieli poskella homoseksuaalisuutta ja punkrockia käsittelevästä huumoristaan sekä oman ”death punk” -tyylisuuntansa luomisesta. Yhtye perustettiin vuonna 1988, ja kymmenen vuotta myöhemmin 1998 se hajosi väliaikaisesti Husbyn huumeongelmien vuoksi. Husby erosi Turbonegrosta kesällä 2010 päihdeongelmiensa takia. Hän liittyi skientologiaan ja kävi sen Narconon-huumevieroituksessa asuessaan Moskenesin saarella Lofooteilla, missä hän työskenteli Norjan kalastusmuseossa ja paikallisradion kuuluttajana.

Turbonegron jälkeen Husby oli mukana Doctor Midnight & The Mercy Cult -yhtyeessä, joka teki yhden albumin. Vuonna 2018 hän levytti nimellä Hank Von Hell albumin *Egomania*.

Husby meni naimisiin Heidi Riisen kanssa vuonna 2004, mutta he erosivat vuonna 2007. Sittemmin Husby oli naimisissa malli Gro Skausteinin kanssa. Parille syntyi 22. joulukuuta 2008 tytär.

Husby esiintyi vuonna 2010 valmistuneessa ruotsalaisessa elokuvassa *[[Cornelis]]*, jossa hän näytteli elokuvan pääosan eli Cornelis Vreeswijkin roolin.

## Lähteet

## Aiheesta muualla

*
Isboset

**Isboset** (hepr. אִֽישְׁבֹּ֫שֶׁת‎; Ishbóshet, 'häpeän mies', myös nimellä **Esbaal**), Saulin poika, joka isänsä ja veljensä kaaduttua taistelussa filistealaisia vastaan oli lyhyen aikaa Israelin kuninkaana. Isboset sai surmansa omasta heimosta nousseiden Daavidin suosiota tavoitelleiden murhamiesten kädestä, minkä jälkeen Daavid nousi koko Israelin kuninkaaksi ja teloitutti Isbosetin murhaajat.

## Lähteet
Jisreel

**Jisreel** on:

* muinainen kaupunki samannimisen tasangon etelälaidassa Gilboan vuorten juurella (Joos. 19:18, 2 Sam. 2:9). 
* muinainen kaupunki Juudassa (Joos. 15:56, 1 Sam. 25:43).
* Jisreelin palatsi, kuningas Ahabin palatsi.
* Jisreelin tasanko, Samarian Galileasta erottava kolmion muotoinen lakeus.
Pekka Pikanen

**Pekka Pikanen** (alk. Smokey Stover) oli William "Bill" Holmanin piirtämä sarjakuva. Se ilmestyi ensimmäisen kerran 10. maaliskuuta 1935 ja ilmestyi vuoteen 1973 saakka. Sarja perustui lähes surrealistisiin kuviin ja sanaleikkeihin.

Päähenkilö Pekka on palomies, jonka autossa on vain kaksi pyörää. Pekan hattu lentää hänen hämmästyessään ja hajoaa viideksi kappaleeksi. Pekan vaimolta lentävät vastaavassa tilanteessa tukka ja korvat.

Pekka Pikanen alkoi ilmestyä Suomessa 1949 Sarjakuvalehdessä, ja se kuului lehden vakiomateriaaliin kymmenen vuoden ajan. Sarjakuvassa esiintyivät usein lauseet "Notary Sojac" ja "1506 Nix Nix". Sarjakuvalehden päätoimittaja Veikko Karumo käänsi ensimmäisen lauseen suomeksi muotoon "Älkää surko". Notary Sojacin on väitetty tulevan gaelin kielen hyvän joulun toivotuksesta (gaeliksi *Nollaig Shona*). 1506 oli Holmanin työtoverin hotellihuoneen numero.

48-sivuinen Pekka Pikanen -albumi ilmestyi vuonna 1994 WSOY:n kustantamana.

## Lähteet

## Aiheesta muualla
*Toonopedia: Smokey Stover 
*A brief homage to Smokey Stover. 
*''The Straight Dope'': "What's the origin of 'notary sojac'?
*The Official Smokey Stover homepage.
Jisreelin palatsi

**Jisreelin palatsi** oli kuningas Ahabin palatsi muinaisessa Jisreelin kaupungissa Israelissa. Kuninkaan puoliso Isebel heitettiin alas palatsin ikkunasta Jehun vallankaappauksen yhteydessä (2 Kun. 9:30–33).

## Aiheesta muualla
*
Nevado Sajama

**Nevado Sajama** on sammunut kerrostulivuori ja korkein vuori Boliviassa. Vuori sijaitsee Sajaman kansallispuistossa maan lounaisosassa 16&ndash;24 kilometriä Chilen rajalta.

## Katso myös
*Luettelo maiden korkeimmista kohdista

## Lähteet

## Aiheesta muualla
Aldair

**Aldair** koko nimeltään **Aldair Santos do Nascimento** (s. 30. marraskuuta 1965 Ilhéus, Brasilia) on brasialainen jalkapalloilija. Hän oli pelipaikaltaan keskuspuolustaja. Aldair voitti maailmanmestaruuden vuoden 1994 MM-kisoissa ja olympiapronssin Atlantan olympialaisissa vuonna 1996.

Aldair aloitti uransa vuonna 1985 Clube de Regatas do Flamengossa. Sieltä hän siirtyi vuonna 1989 Portugaliin Sport Lisboa e Benficaan. SL Benficasta Aldair siirtyi Italiaan AS Roman joukkueeseen, jossa pelasi suurimman osan urastaan, peräti 13 vuotta. Aldair pelasi AS Romassa yli 400 Serie A-ottelua ja hän toimi myös joukkueen kapteenina. Kunnianosoituksena AS Roma on jäädyttänyt Aldairin pelinumeron 6. Vuonna 2004 Aldair pelasi vähän aikaa Genoa CFC:ssä ja aikoi vielä palata Brasiliaan Rio Branco Atlético Clubeen, mutta lopetti uransa vuonna 2005.

Brasilian jalkapallomaajoukkueessa Aldair pelasi 93 maaottelua. Hän osallistui kolmiin maailmanmestaruuskilpailuihin (1990, -94 ja -98) ja voitti maailmanmestaruuden vuonna 1994. Etelä-Amerikan mestaruuden hän voitti kahdesti vuosina 1989 ja 1997 ja olympiapronssin vuonna 1996. 

Vuonna 2007 vanha seurakaveri Massimo Agostini sai houkuteltua Aldairin osallistumaan sanmarinolaisen Muratan paidassa Mestarien liigan ensimmäiselle karsintakierrokselle TamU:a vastaan.

## Joukkueet
* 1985–89 Flamengo
* 1989–90 SL Benfica
* 1990–03 AS Roma
* syyskuu 2003–04 Genoa CFC
* 2007 S.S Murata
## Saavutukset
* Maailmanmestaruus 1994
* Olympiapronssi 1996
* Copa America 1989 ja 1997
* Confederations Cup 1997
* Campeonato Brasileiro 1987
* Scudetto 2001
* Portugalin mestaruus 1989
* Campeonato Carioca 1986
* Italian Cup 2001

## Lähteet

## Aiheesta muualla
* Pelaajakortti sambafoot.comissa
Guadalupe Mountainsin kansallispuisto

**Guadalupe Mountainsin kansallispuisto** () on Yhdysvaltojen Texasin osavaltiossa sijaitseva kansallispuisto. Se perustettiin 30. syyskuuta vuonna 1966.     

Puiston nimi tulee Guadalupe-vuoristosta. Puisto on alaltaan 350&nbsp;km² laajuinen, ja se sijaitsee vain 129 kilometrin päässä Carlsbad Cavernsin kansallispuistosta. Molemmat puistot sijaitsevat samassa vuoristossa. Guadalupe Mountainsin kansallispuistoa hallinnoi Yhdysvaltain muiden kansallispuistojen tapaan maan National Park Service. 

Texasin korkein vuori, Guadalupe Peak, on puiston alueella, samoin kuin sen päällä oleva permikautinen koralliriutta.

 

## Lähteet

## Aiheesta muualla

*Viralliset sivut
Mokusō

**Mokusō** () on japanilainen budokäsite joka tarkoittaa mietiskely- ja hengitysharjoitusta. Tällaisia meditaatio-hetkiä yleensä tehdään aina budōssa harjoituksen aluksi ja lopuksi. Mokusō-harjoitus tehdään määrätyssä muodossa, yleensä rivissä , muodollisessa polvi-istunnassa (*[[seiza]]*), mutta se voidaan tehdä myös lootusasennossa istuen.

## Lähteet

### Kirjallisuuslähteet
* 
* 
*
Joe Elliott

**Joseph Thomas Elliott** (s. 1. elokuuta 1959 Sheffield) on englantilaisen hard rock -yhtye Def Leppardin laulusolisti.

## Def Leppard

Elliott tapasi ensimmäiseksi Pete Willisin, Atomic Mass-nimisen yhtyeen jäsenen vuonna 1977, kun hän myöhästyi bussista. Sen jälkeen kun Elliott ja Willis saivat tietää, että ovat kummatkin muusikkoja, Elliott tapasi Atomic Mass-yhtyeen muut jäsenet. Alussa Elliott esiintyi bändissä kitaristina, mutta myöhemmin hänestä tuli laulaja, koska muut bändin jäsenet olivat vakuuttuneet hänen laulutaidoista. Bändi jopa vaihtoi nimensä Elliottin ehdotuksesta "Deaf Leopardiksi", mikä kumminkin vaihtui myöhemmin "Def Leppardiksi", koska siihen aikaan eläimen nimi oli suosittu punk -yhtyeissä, eikä Def Leppard halunnut olla punk-bändi. Elliottista tuli oleellinen osa bändiä hänen lauluntekijän taitojensa ansiosta.

Lauluntekijänä Elliott on käyttänyt monipuolista musiikkimakuaan (pop-rockista folkiin ja kaikkea niiden väliltä) inspiraation
lähteenä. Hän on usein myös sanonut että laulujen sanoitukset eivät ole henkilökohtaisia, vaan niiden pitää olla kuuntelijalle
helposti lähestyttäviä. Hän soittaa myös kitaraa, rumpuja, pianoa sekä syntetisaattoria.

## Sivuprojektit

Elliott on työskennellyt monissa sivuprojekteissa uransa aikana. Hän on myös työskennellyt monissa tribuuteissa muille artisteille
kuten Freddie Mercurylle, Alice Cooperille, Mick Ronsonille, Ian Hunterille ja David Bowielle. Hänellä oli kunnia esittää Queenin jäljellä olevien jäsenten kanssa "Tie Your Mother Down" Freddie Mercuryn Muistokonsertin avajaisissa vuonna 1992.

Joe on myös vieraillut monissa projekteissa, kuten Rolling Stones-yhtyeen kitaristi Ronnie Woodin sooloalbumilla Slide On This;"
Lori Spree's Those Faces;" Ricky warwickin, The Almightyn ja monessa muussa.

Elliottilla ja Phil Collenilla oli sivuprojektina Cybernauts-niminen bändi. Projekti oli lyhytikäinen ja online-albumi, joka
ilmestyi 1990-luvun puolivälissä, poistettiin ilmestymisen jälkeen.

Joe Elliott toimi Ricky Warwickin Tattoos & Alibis levyn tuottajana vuonna 2003.

## Yksityiselämä

Elliott asuu tällä hetkellä Stepasidessa Dublinissa, Irlannissa, vaimonsa Kristinen kanssa. Heillä on poika, Finlay (s. joulukuussa 2009). Elliottin isä, Joe Elliott Sr, kuoli heinäkuussa 2011. Elliott pitää yllä levytysstudiota, nimeltään "Joen Autotalli" (Joe's Garage) kotonaan, jossa hän on tuottanut ja äänittänyt isoja artisteja.
Artistit ovat äänittäneet "Joen Autotallissa" silloinkin, kun Elliott on ollut kiertueella Def Leppardin kanssa. ja Yhdysvalloissa se oli saavuttanut kaksitoistakertaisen platinamyynnin rajan. 

## Lähteet
Enzio Forsblom

**Gustaf Edvard Enzio Forsblom** (14. maaliskuuta 1920 Lohja – 10. helmikuuta 1996 Vantaa) oli suomalainen urkutaiteilija ja professori.

## Henkilöhistoria
Forsblomin vanhemmat olivat konttoripäällikkö Edvard Forsblom ja Gunnel Lundequist ja puoliso vuodesta 1947 Ulpu Tuulikki Laikkala (ent. Lundgren). Forsblomin serkku Martti Ketelä oli nykyaikaisen viisiottelun olympiamitalisti. Forsblom opiskeli vuodesta 1938 Elis Mårtensonin johdolla Sibelius-Akatemiassa, jossa hän suoritti urkujensoiton diplomin 1948, sekä Helsingin yliopistossa, josta hän valmistui filosofian kandidaatiksi 1949. Hän jatkoi urkuopintojaan mm. Kööpenhaminassa ja Pariisissa ja väitteli filosofian tohtoriksi Åbo Akademissa 1957 tutkielmalla *Studier över stiltroheten och subjektivitet i interpretationen av J. S. Bachs orgelkompositioner*. Forsblom toimi vuosina 1949–1969 urkurina Helsingin eri seurakunnissa ja hoiti Sibelius-Akatemian urkujensoiton professuuria 1969–1986, samoin kuin Åbo Akademin musiikkitieteen dosentuuria 1967–1985. Forsblom toimi myös alansa luottamustehtävissä sekä suunnitteli yli kahdetkymmenet urut, muun muassa Helsingin Finlandia-talon konserttiurut. 1950-luvulla hän toimi *[[Hufvudstadsbladet]]in* musiikkikriitikkona.

## Taiteellinen toiminta
Forsblom piti ensikonserttinsa 1948, minkä jälkeen hän konsertoi Pohjoismaissa ja useissa Euroopan maissa. Hän levytti runsaasti Johann Sebastian Bachin musiikkia, ja hänet tunnettiin kansainvälisesti erinomaisena Bachin teosten tulkitsijana. Suurelle yleisölle hän tuli tunnetuksi Hannu Taanilan juontamista radio-ohjelmista. Forsblomille myönnettiin Director musices -arvonimi 1959 ja Säveltaiteen valtionpalkinto 1979. Pro Finlandia -mitalin hän sai 1966.

## Julkaisuja
* *Studier över stiltrohet och subjektivitet i interpretationen av J. S. Bachs orgelkompositioner* (1957)
* *Urkujen sointivärit ja rekisteröinti* (1963)
* *Rekisteröinnin käsikirja* (1967)
* *Panin huilu: Kirjoituksia, esitelmiä, puheenvuoroja neljän vuosikymmenen ajalta* (1990)
* *Omega* (1992)
* *Mimesis: Bachin urkuteosten affekti-ilmaisua etsimässä* (1994)

## Lähteet
* *Otavan Iso Musiikkitietosanakirja, osa 2*. Helsinki 1977. 

### Viitteet

## Kirjallisuutta
* 

## Aiheesta muualla
*
Valter Keltikangas

**Valter (Valde) Emil Keltikangas** (17. helmikuuta 1905 Alajärvi – 26. helmikuuta 1990 Helsinki) oli suomalainen metsäntutkija ja Lapin-aiheista kirjoittanut kirjailija.

## Henkilöhistoria
Keltikankaan vanhemmat olivat maanviljelijä, liikemies Johan Henrik Keltikangas ja Aleksandra Hallstén ja puoliso vuodesta 1935 Elna Margaretha Sovio. Professori Matti Keltikangas on heidän poikansa. Valter Keltikangas tuli ylioppilaaksi Lapuan yhteiskoulusta 1922, suoritti metsänhoitotutkinnon 1928 ja valmistui maatalous- ja metsätieteiden kandidaatiksi 1932 ja lisensiaatiksi 1939.

Keltikangas toimi Helsingin yliopiston metsätalouden liiketieteen professorina vuosina 1949–1972 ja kirjoitti eläkkeellä ollessaan useita Lappia käsitelleitä kirjoja. *Kansallisbiografian* mukaan Valter Keltikangas oli aikansa metsätalouden liiketieteen johtava tutkija ja hänen metsäarvon laskentaa ja metsäbilanssioppia käsittelevät tutkimuksensa ovat vieläkin huomion arvoisia. Erämaiden kaunokirjallisena kuvaajana hän kuului Suomen parhaimpiin.

Keltikangas on Metsäylioppilaat ry:n (ja Ylioppilasyhdistys metsämiesten) kunniajäsen In Memoriam, hän toimi yhdistyksen esimiehenä vuodesta 1949 vuoteen 1956.

## Teokset
**Seitsemän tuntia erämaata*. Porvoo: Werner Söderström Osakeyhtiö, 1977. . (Sisältää mm. ainutlaatuisen kuvauksen matkalta Petsamon erämaahan ennen sotia ja laajan kertomuksen helmenpyynnistä Suomessa.)
**Koskilta ja erämaista*. Porvoo: Werner Söderström Osakeyhtiö, 1984. . (Tarinoita Kemijoen ja Paatsjoen suurilta koskilta.)
* *Muuttolinnun tie*. Porvoo:  Werner Söderström Osakeyhtiö, 1987.  
* *Seitsemän tuntia erämaata ja muita kertomuksia*. Porvoo: Werner Söderström Osakeyhtiö, 1991. . (Edellä mainittujen koosteteos.)

## Lähteet
* 

### Viitteet
Arthur Legat

**Arthur Legat** (s. 1. marraskuuta 1898 – 23. helmikuuta 1960) oli belgialainen kilpa-autoilija. Hän osallistui Formula 1 -sarjaan kaudella 1953 osallistumalla yhteen kilpailuun, Belgian Grand Prix'hin. Kyseisen kilpailun lisäksi Legat osallistui kauden 1952 Belgian Grand Prix'hin, mutta kilpailu luokitellaan useasti Formula 2 -sarjan osakilpailuksi, koska tuolloin ajettiin Formula 2 -autoilla. Legat ei saavuttanut F1-urallaan yhtään MM-pistettä.

Legat voitti Grand Prix des Frontières -kilpailun Chimayssa vuosina 1931 ja 1932 Bugattilla. Kilpa-ajajan uransa lisäksi Legat johti yritystä, joka keskittyi tie- ja hinauspalveluihin. 

## Formula 1 ja Formula 2 -tulokset

## Lähteet
* 

### Viitteet
Kokoro

**Kokoro** on japanilainen käsite, joka tarkoittaa mieltä tai sydäntä. Budoharjoittelussa se tarkoittaa mielen läsnäoloa harjoitteessa tai fyysisessä tekniikassa kuten esimerkiksi lyöntiharjoittelussa tai hengitysharjoituksessa (*[[mokuso]]*). Se on yksi budōn viidestä keskeisestä käsitteestä.

## Lähteet
* 
* 
* 
* 

### Viitteet
Noora Puhakka

**Noora Puhakka** (s. 11. marraskuuta 1985 Helsinki) on suomalainen muusikko. Hän oli Tiktak-yhtyeen kitaristi ja taustalaulaja vuosina 1998–2007. Tiktakin jälkeen hän on soittanut bassoa Alavala-nimisessä triossa, johon hänen lisäkseen kuuluvat myös Masi Hukari ja Tiktakistakin tunnettu Emilia Suhonen. Yhtye on julkaissut kolme albumia: yhden englanniksi (*Secret whale*) ja kaksi suomeksi (*Minuntai*, *Lopullisia alkuja*).

Nykyään Puhakka työskentelee opetus- ja koulutusalalla kasvatustieteilijänä.

## Lähteet

## Aiheesta muualla
* Tiktakin kotisivut Web Archivessa
* Alavalan myspace -profiili
Geo Böckerman

**Geo Johannes Böckerman** (13. toukokuuta 1921 Helsinki &ndash; 25. joulukuuta 1999 Helsinki)
oli suomalainen urkutaiteilija ja teologi.

Hän suoritti kanttoriurkurin tutkinnon Helsingin kirkkomusiikkiopistossa 1942 sekä urkudiplomin Sibelius-Akatemiassa 1952. Hän opiskeli urkujensoittoa myös Kööpenhaminassa. Ensikonserttinsa hän piti Helsingissä 1949. Lisäksi hän on konsertoinut myös Tanskassa ja Ruotsissa.

Böckerman suoritti teologian kandidaatin tutkinnon 1956 ja toimi 1959&ndash;1969 Helsingin hiippakunnan tuomiokapitulin notaarina sekä Ruotsissa Villandsvängen papiston apulaisena.

## Lähteet
* Otavan Iso Musiikkitietosanakirja, osa 1 Helsinki Otava 1978
Stanfordin vankilakoe

**Stanfordin vankilakoe** oli sosiaalipsykologinen koe, jossa tutkittiin ihmisen reagointia valtasuhteisiin vankilanomaisessa ympäristössä. Koe toteutettiin vuonna 1971 kalifornialaisessa Stanfordin yliopistossa tutkija Philip Zimbardon johdolla.

Koehenkilöiksi valittiin 24 nuorta vapaaehtoista miesopiskelijaa, jotka oli kaikki ennen hyväksymistä testattu ja todettu henkisesti normaaleiksi. Kaikki osallistujat tulivat keskiluokkaisista, koulutetuista perheistä, eikä kenenkään taustalla ollut mielenterveysongelmia eikä päihteiden väärinkäyttöä.

Koehenkilöt jaettiin arpomalla kahteen ryhmään: puolet määrättiin esittämään vanginvartijoita, puolet vankeja. Koe toteutettiin yliopiston kellarikerroksen laboratoriossa, joka oli lavastettu vankilaksi.

Vankeja esittävät nuoret miehet riisuttiin alastomaksi, suihkutettiin desinfioivalla aineella, ja heidät puettiin täsmälleen samanlaisiin, kaapumaisiin vanginasuihin, joiden rintaan oli kiinnitetty tunnusnumero. Oikeita nimiä ei käytetty. Myös vartijoilla oli yhtenäiset khaki-univormut, jonka varustuksiin kuuluivat aurinkolasit, kumipamppu ja pilli. Vartijoille ei annettu mitään erityisiä ohjeita eikä koulutusta. Vartijoita neuvottiin pelkästään huolehtimaan siitä, että vankilassa säilyy yllä kuri ja järjestys ja että vangit käyttäytyivät heitä kohtaan kunnioittavasti. Väkivallan käyttö kuitenkin kiellettiin.

Stanfordin vankilakokeen oli määrä kestää kaksi viikkoa, mutta se jouduttiin keskeyttämään jo kuuden päivän kuluttua. Kävi ilmi, että vanginvartijoina toimivat nuoret miehet alkoivat nopeasti kohdella vankeja yhä raaemmin. Vangeille määrättiin fyysisiä rangaistuksia ja heitä nöyryytettiin. Vartijat alkoivat myös manipuloida vankeja toimimaan toisiaan vastaan jakamalla suosionosoituksia ja rangaistuksia. Koe keskeytettiin erityisesti jatko-opiskelija Christina Maslachin vaatimuksesta; Maslachin tehtävänä oli haastatella kokeeseen osallistujia.

Stanfordin vankilakoetta on pidetty osoituksena siitä, että kuka tahansa kykenee pahuuteen ja voi kohdella lähimmäisiään julmasti, jos hänelle annetaan siihen rajoittamaton valta. Koetta on myös arvosteltu paljon. Sitä on pidetty epäeettisenä, ja sen tieteellisyys on kyseenalaistettu. Väitteiden ja paljastuksien mukaan esimerkiksi osallistujien ohjeistus ja opastus eivät olleet sitä mitä julkisuudessa on annettu ymmärtää, ja roolit ja reaktiot olivat ainakin osittain näyteltyä.

## Koe populaarikulttuurissa
Koe on ollut pohjana useammalle elokuvalle. Vuonna 2001 valmistunut Oliver Hirschbiegelin *[[Das Experiment]]* perustuu tapaukseen. Vuonna 2015 ilmestyneen *[[The Stanford Prison Experiment]]* -elokuvan on ohjannut Kyle Patrick Alvarez ja käsikirjoittanut Tim Talbott.

## Katso myös
* The Third Wave -simulaatiokoe
* Milgramin tottelevaisuuskoe

## Lähteet
*Stanford Prison Experiment Official site
* Hamilo, Marko: Kenestä vain voi tulla tyranni. *Helsingin Sanomat* 23.8.2011, s. D 2.

### Viitteet
Randy Holland

**Randy Holland** on kanadalaissyntyinen yhdysvaltalainen pokeriammattilainen ja entinen lakimies.

Valmistuttuaan Floridan valtionyliopistosta hän työskenteli Floridan osavaltiolle. 1990-luvun alussa Holland alkoi pelata kasinopokerin laillistamisen jälkeen Mississipin pokeriturnauksissa. Pian tämän jälkeen hän voitti Gold Coast Openin $ 200 Limit Hold'em -turnauksen ja siirtyi pokeriammattilaiseksi.

Holland on voittanut kaksi World Series of Poker -turnausta (razzissa vuonna 1996 ja seitsemän kortin avopokerissa vuonna 2000). Pääkilpailussa hän on parhaimmillaan ollut kahdestoista (vuonna 1999). Holland on voittanut useita kasinoissa käytyjä turnauksia Yhdysvalloissa ja Euroopassa. Tammikuussa 2003 hän ansaitsi 163&nbsp;505 dollaria LA Poker Classic -turnauksen 300 dollarin limit hold'emin voitosta ja tammikuussa 2007 51&nbsp;971 dollaria Gold Strike World Poker Open -turnauksen 100 dollarin pot limit hold'emin voitosta. World Poker Tourilla Legends of Poker -kisassa elokuussa 2006 Holland oli viides ansaiten 177&nbsp;460 dollaria.

Mirage Poker Showdown -tapahtumassa toukokuussa 2007 Holland voitti 1&nbsp;500 dollarin no limit hold'em -turnauksen ja oli vastaavan turnauksen kakkonen muutamaa päivää myöhemmin. Palkintosummat olivat 124&nbsp;728 ja 52&nbsp;708 dollaria.

Holland edustaa Paradise Poker -nettipokerihuonetta. Hänen pokeriuransa turnausansiot ylittivät elokuussa 2007 2,8 miljoonaa dollaria.

## WSOP-rannekkeet

## Lähteet

## Aiheesta muualla
*